[{"text_idx": "#000000", "text": "Rydym yn defnyddio cwcis angenrheidiol i wneud i\u2019n gwefan weithio"}, {"text_idx": "#000003", "text": "Partneriaid yn dod at ei gilydd i nodi dechrau gwaith gwerth \u00a312.2 miliwn yn Rhuthun"}, {"text_idx": "#000005", "text": "Daeth holl bartneriaid cynllun gwerth \u00a312.2miliwn i ehangu tai gofal ychwanegol Grw\u0302p Cynefin yn Llys Awelon, Rhuthun, at ei gilydd i dorri tywarchen i nodi dechrau\u2019r gwaith."}, {"text_idx": "#000007", "text": "Mae\u2019r prosiect yn golygu ailddatblygu\u2019r Llys Awelon presennol yn llwyr i greu cynllun modern, carbon isel, pwrpasol i gwrdd ag anghenion pobl hy\u0302n yn ardal Sir Ddinbych. Bydd yn cynnig 35 o fflatiau un a dwy ystafell wely yn ychwanegol i\u2019r 21 fflat presennol, o fewn adeilad pwrpasol gydag ardaloedd cymunedol megis gerddi, lolfeydd, bwyty a salon trin gwallt."}, {"text_idx": "#000008", "text": "Mae\u2019r prosiect yn cynnwys gweithio ochr yn ochr a\u0302\u2019r cyfleuster presennol, gan achosi cyn lleied o aflonyddwch a\u0302 phosibl i\u2019r preswylwyr a\u2019r staff, ac yn y pen draw, diweddaru\u2019r cyfleuster hwnnw i\u2019r un safon uchel, carbon isel."}, {"text_idx": "#000012", "text": "\u201cRydym yn falch o allu gweithio\u2019n agos gyda Chyngor Sir Ddinbych a Llywodraeth Cymru i gynnig gwasanaeth o\u2019r safon uchaf yn Llys Awelon, Rhuthun. Bydd yn adnodd modern a gwerthfawr i\u2019r ardal. Mae Read Constructions wedi chwarae rhan o\u2019r dechrau oherwydd cymhlethdod y prosiect ac mae\u2019n profi i fod yn gydweithio cynhyrchiol, gyda\u2019r holl dimau\u2019n gweithio\u2019n arbennig o dda i wireddu\u2019r prosiect uchelgeisiol hwn."}, {"text_idx": "#000013", "text": "\u201cMae prosiectau o\u2019r fath yn dod a\u0302 rhinweddau gorau Grw\u0302p Cynefin at ei gilydd \u2013 arbenigedd mewn Tai Gofal Ychwanegol ac egwyddorion pwysig \u2013 arloesedd yn ein dulliau adeiladu gan ddefnyddio deunyddiau a thechnoleg i gyflawni carbon isel neu ddi-garbon, a\u2019n gallu i ddod a\u0302 phartneriaid ynghyd i gyflawni cynlluniau uchelgeisiol ac arloesol er budd ein cymunedau.\u201d"}, {"text_idx": "#000016", "text": "\u201cRydym yn falch iawn o weithio gyda Grw\u0302p Cynefin ar brosiect mor bwysig a\u0302 Llys Awelon, Rhuthun, i helpu a chefnogi trigolion Sir Ddinbych."}, {"text_idx": "#000017", "text": "\u201cMae\u2019n fraint wirioneddol nodi dechrau prosiect mor bwysig a buddiol a fydd yn cefnogi ein trigolion trwy roi\u2019r modd iddynt fyw\u2019n annibynnol a darparu tai o ansawdd uchel iddynt sy\u2019n cwrdd ag ystod eang o anghenion."}, {"text_idx": "#000018", "text": "\u201cRwy\u2019n edrych ymlaen at weld y gwaith hwn wedi\u2019i gwblhau a gweld y manteision a ddaw yn ei sgil i\u2019n preswylwyr.\u201d"}, {"text_idx": "#000020", "text": "\u201cFel cwmni o Ogledd Ddwyrain Cymru, mae Read yn falch iawn o fod wedi dechrau gweithio ar ein cynllun gofal ychwanegol diweddaraf ar gyfer Grw\u0302p Cynefin. Mae\u2019r ailddatblygiad gwerth \u00a312m hwn o\u2019u safle yn Llys Awelon yn Rhuthun a\u0302 phwyslais lleol cryf gyda\u2019r ti\u0302m dylunio lleol a phartneriaid cadwyn gyflenwi. Drwy gydol y cynllun, mae Read wedi ymrwymo i gefnogi\u2019r dref leol a\u2019r cymunedau cyfagos drwy ail-fuddsoddi\u2019r bunt leol a chyfleoedd gwaith.\u201d"}]